《陈丞相诞日》
宋代·李洪

两两台符逼斗魁，就盈弥月早春回。
细斟静治曹参酒，重放和羹傅说梅。
山立时行锡难老，鸾停鹄峙喜多才。
千钟未足为公寿，尽挹沧江入寿杯。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。